  Майя Бывальцева Куинь кандидатураез эскеро Удмуртиысь кун цирклэн кивалтӥсез интые. Иворъёсъя «Удмуртия» агентстволэн корреспондентэзлы со сярысь вераз элькунысь лулчеберетъя но туризмъя министр Владимир Соловьёв. «Со интыуж, кудзэ кивалтэтлэн тӧроез соглаштэ. Милям 6 сыӵе ужъюртъёс, соос пӧлын цирклэн кивалтӥсез но. Кандидатураос вань, эскерисько, но пумкылъян кутымтэ. Эскерисько куинь адями пӧлысь», — вераз Соловьёв. Тодэ вайытом, азьвыл кивалтӥсез Дмитрий Ивановез 24-тӥ гудырикошконэ «Росгосцирклы» кивалтӥсе юнматӥзы. Выль ужоскетъёссэ быдэсъяны со кутскиз 29-тӥ гудырикошконэ. Тегъёс: Лулчеберет Ижкар Цирк Удмуртия ВладимирСоловьёв  